Lótidos

Os lótidos (Lotidae) son unha familia de peixes osteíctios da orde dos gadiformes,Nelson, Joseph S. (2006) que comprende especies case exclusivamente mariñas (só é dulciacuícola a especie Lota lota, que habita en ríos circumpolares do norte).

 Características 
De corpo alongado, teñen entre unha e tres aletas dorsais, pero só unha aleta anal, e sempre presentan barbelas no mento, de onde procede o nome común de moitas das súas especies (barbadas).

 Taxonomía 
A taxonomía da familia é discutida, xa que algúns autores negan a súa existencia, incluíndo o grupo, como sunbfamilia lotinos (Lotinae) dentro da familia dos gádidos (Gadidae),Gadidae en SIIT  na que só inclúen tres xéneros:Lotinae en SIIT 

 Brosme (Oken, 1817) 
 Lota (Oken, 1817) – Lotas
 Molva (Lesueur, 1819) – Marucas e peixe pau

Mentres que, para outros, é unha familia independente, na que se consideran un total de 23 especies válidas, agrupadas en 6 xéneros:
 Ciliata (Couch, 1832) – Mariolas
 Enchelyopus (Bloch e Schneider, 1801) 
 Gaidropsarus (Rafinesque, 1810) – Barbadas

ademais dos anteriormente citados.Lotidae en FishBase 

O SIIT inclúe a todos os xéneros na familia dos Gadidae:
 Na subfamilia dos Lotinae aos xéneros:
 Brosme 
 Lota 
 Molva, e
 Na subfamilia dos Phycinae a:
 Ciliata
 Enchelyopus e
 Gaidropsarus.Phycinae en SIIT 

 En Galicia 
Nas augas costeiras galegas están citadas as seguintes especies:Solórzano et al. (1988, pp. 28-29.)Rodríguez Villanueva et al. (1995), pp. 184-195.

 Xénero Ciliata
 Ciliata mustela, a mariola
 Xénero Gaidropsarus
 Gaidropsarus guttatus, a barbada pinta
 Gaidropsarus mediterraneus, a barbada da pedra
 Gaidropsarus vulgaris, a barbada común
 Xénero Molva
 Molva diptgerigya, o peixe pau
 Molva molva, a maruca

 Notas 

 Véxase tamén 

 Bibliografía 
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.
 Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4.
 Rodríguez Villanueva, X. L. e Xavier Vázquez (1995): Peixes do mar de Galicia. (III) Peixes óseos (continuación). Vigo: Edicións Xerais de Galicia. ISBN 84-7507-870-2.
 Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0.

 Outros artigos 
 Gádidos

 Ligazóns externas 
 Lotidae en Animal Diversity Web. 
 Lotidae  en Fauna Europaea. 
 Lotidae en NCBI. 

Categoría:Gadiformes